Иргэдийг хамгийн их бухимдуулж, хөхөө өвлийн хүйтэн, хөр цасны жаварт хэдэн мянгаараа гарч жагсахад хүргэсэн учир шалтгаануудыг эрэмбэлбэл,
-Татварын дарамт
-Утаа
-Түгжрэл
-Зээлийн хэт өндөр хүү
-Эрүүл мэндийн хангалтгүй үйлчилгээ
-Найдваргүй үнэтэй эм
-Төсвийн оновчгүй зарцуулалт
-Төрийн тансаглал. 
Энэ бүхэнд тэд төрд суусан, сууж байгаа бүгдийг адилхан буруутгаж байгаа юм, ялангуяа төмөр зам, нүүрс зэрэг том төслүүдтэй нэр холбогдсон эрхмүүдийг илүүтэй нэрлэнэ. Иргэд сэдэв, асуудал ярьж гарч жагслаа, сэдвийг хувь хүн рүү чиглүүлэн хөлснийх болгох оролдлогууд ч нэг бус байна. Айгаад ойртмооргүй байгаа бол амьдрал ямар байгааг амны хаалтаа зүүж, малгайгаа тавьж, шилээ зүүж байгаад гишүүд сайд нар очиж харцгаа. Ард түмнээ ордноос бус, одоо дэргэдээс нь мэдэрч ав, гаргах тэнгэрийн шийдвэрүүдэд чинь цаашдаа тустай.